Polydóros (syn Kadma)

Polydóros alebo Polydoros (starogr. Πολύδωρος  – Polydóros, latinsky Polydorus) je v gréckej mytológii syn zakladateľa Téb Kadma a jeho manželky Harmonie,Nonnos, Dionysiaka, 5,190. bol tébsky kráľ.

Polydóros mal so svojou manželkou Nyktéidou syna Labdaka, ktorého synom bol neskorší tébsky kráľ Laios a vnukom Oidipus. Po Labdakovi sa Labdakovcami niekedy nazýva aj tento významný tébsky kráľovský rod.

Polydóros predčasne zomrel a jeho mladý syn Labdakos bol zverený do poručníctva jeho svokrovi Nykteovi.Pausanias, Periégésis tés Hellados, 9,5,4. Keď však aj Labdakos onedlho zomrel a zostal po ňom len mladučký syn Laios, ešte veľmi malý pre prevzatie kráľovskej moci, tejto funkcie sa ujal Nykteus.Apollodoros, Kronika, 3,5,5. Ale ani on nevládol dlho a po jeho náhlej smrti sa tébskym kráľom stal jeho brat Lykos.

Lykos na nátlak svojej manželky Dirké prenasledoval Nykteovu dcéru Antiopu, ktorú dokonca uväznil v hradnej veži. Keď sa zachránila, jej synovia Amfión a Zéthos – ich otcom bol Zeus – potrestali Dirké, Lyka zabili a zmocnili sa kráľovstva.

 Referencie  

 Zdroje 



Kategória:Postavy gréckej mytológie